**LĒMUMS**

Liepājā

|  |  |
| --- | --- |
| 2024. gada 21. martā |  Nr.88/3(prot. Nr.3, 16.§) |

Par projektu "Ūdens maršrutu tīkla attīstība

Latvijā un Lietuvā, turpinot paplašināt

pārrobežu tūrisma produktu www.riverways.eu"

(WaterWays)

Pamatojoties uz Pašvaldību likuma 4. panta pirmās daļas 2. punktu, Liepājas valstspilsētas un Dienvidkurzemes novada attīstības programmas stratēģiskajā daļā 2022.-2027. gadam definēto rīcības virzienu RV1: "Dzīves vide un daba", Liepājas valstspilsētas Rīcības un investīciju plāna projektu Nr.JPr\_214 "Ūdens maršrutu tīkla attīstība Latvijā un Lietuvā, turpinot paplašināt pārrobežu tūrisma produktu www.riverways.eu" (WaterWays) un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt Liepājas Centrālās administrācijas dalību Interreg VI-A Latvijas – Lietuvas pārrobežu programmas 2021.-2027. gadam projektā Nr.LL-00011 "Ūdens maršrutu tīkla attīstība Latvijā un Lietuvā, turpinot paplašināt pārrobežu tūrisma produktu www.riverways.eu" (turpmāk – Projekts).

2. Apstiprināt Projekta kopējās attiecināmās izmaksas 56824,50 EUR (piecdesmit seši tūkstoši astoņi simti divdesmit četri *euro* 50 centi), no kurām:

2.1. Eiropas Reģionālās attīstības fonda finansējums 80% jeb 45 459,60 EUR (četrdesmit pieci tūkstoši četri simti piecdesmit deviņi *euro* 60 centi);

2.2. Liepājas valstspilsētas pašvaldības finansējums 20% jeb 11 364,90 EUR (vienpadsmit tūkstoši trīs simti sešdesmit četri *euro* 90 centi).

3. Nodrošināt projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 11 364,90 EUR (vienpadsmit tūkstoši trīs simti sešdesmit četri *euro* 90 centi) apmērā:

3.1. 2024. gadā – 8000,00 EUR;

3.2. 2025. gadā – 3364,90 EUR.

4. Nodrošināt projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 45 459,60 EUR (četrdesmit pieci tūkstoši četri simti piecdesmit deviņi *euro* 60 centi), apmērā:

4.1. 2024. gadā – 30 000,00 EUR;

4.2. 2025. gadā – 15 459,60 EUR.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

7. Pilnvarot Liepājas Centrālās administrācijas vadītāju parakstīt visu ar Projektu saistīto dokumentāciju, t.sk. Projekta īstenošanas līgumu ar vadošo iestādi, partnerības līgumu, līgumu par valsts budžeta līdzfinansējuma piešķiršanu, atskaites u.c. dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Vides nodaļai |